O i ah ned, loßt se da Seiratzmüllna valautn, Iwahaubt fia sölchane Neimodegschichtln bin i ned z´hobn. Drum haun i eahs a glei gsogt, wias ba mein Haisl a so ummagmessn haum, zweng da Leitung. Foahrts ma nua o mid enkre Blitzleinl, haun i gsogt. Af mein Bsitz brauch i koa hellas Liacht ois wiar is bis iazt ghobt han. Haum ins her und her mid a boa Ölfunzna und midm Mondschei ogfundn und hod se neamd darennt. Und iazt kammans mid de Neumodfungatzna daher, de netta de Leutn de Augn vatoan.